**Isten a kereszténységben…**

**Mi az Ő Természete?**

*الإله في النصرانية .. ما طبيعته؟*

باللغة المجرية (الهنغارية)

***Dr. Naji I. Al-Afraj***

***ناجي بن ٳبراهيم العرفج***

**Fordította:**


**European Islamic Research Center (EIRC)**

المركز الأوروبي للدراسات الإسلامية

**& Júlia Gabriel**

***Ellenőrizte:***

**Gharabli Gabriella**

****

[**WWW.ISLAMLAND**](http://www.islamland.com)**.COM**



***Ajánlás:***

***Akik őszintén és nyitott gondolkodással keresik***

***az igazságot.***

**Tartalom**

1. Olvasás előtti kérdések
2. Bevezetés
3. Isten egy vagy három?
4. A három egyenlő?
5. Jézus Isten fia?
6. Ki volt tehát Jézus?
7. Következtetés

**Olvasás előtti kérdések:**

1. Mi Isten természete a kereszténységben?
2. Isten egy vagy három (szentháromság)?
3. Jézus egyenlő Istennel?
4. Jézus Isten vagy Istennek a része?
5. Jézus az ember fia, vagy Isten fia?
6. Ki volt Jézus valójában?
7. Te mit gondolsz?

***Kérlek,*** *hogy a következő szöveget*

*gondosan, kritikusan, előítéletek*

*nélkül olvasd el!*

***Jézus azt mondta: „Keressétek az igazságot, és az igazság szabaddá tesz benneteket.”***

Az igazság keresőjeként és az élet tanulójaként, sok év megfigyelés, kutatás és összehasonlító tanulmányok elvégzése után úgy tűnik számomra, hogy az emberek gyakran gyenge, homokos talajra alapozzák hitüket és ítéleteiket, nem pedig szilárd alapokra, ahogy Jézus tanította.

A jelen témát figyelembe véve észrevettem néhány nagy különbséget aközött, ahogy a kereszténység hivatalosan és általánosan értelmezi Istent, illetve aközött, amit maga a Biblia mond!

Ebben a könyvecskében szeretném megosztani veletek – ***szeretetből*** és ***figyelmességből*** – mindazt, amit észrevettem és tanultam kutatásaim, elemzéseim és tanulmányozásaim során.

A munka célja, hogy őszintén bemutassam az igazságokat, amelyekre jutottam, nem az, hogy megsértsem bárkinek az érzéseit.

Most vitassuk meg Isten természetét a kereszténységben, ezek közt a szentháromságot és Jézus istenségét.

1. **Isten egy vagy három?**
2. **Isten-e Jézus vagy ő Isten része?**

*Te mit gondolsz?*

*Mi a te válaszod?*

**Hozzuk a Biblia válaszait:**

**„És ímé hozzá jövén egy ember, monda néki: Jó mester, mi jót cselekedjem, hogy örök életet nyerjek? Ő pedig monda néki: Miért mondasz engem jónak? Senki sem jó, csak egy, az Isten. Ha pedig be akarsz menni az életre, tartsd meg a parancsolatokat.”** **[Máté 19:16-17 – Károli Gáspár]**

Több kérdést feltehetünk a fenti versekről. Néhány ezek közül a következő:

1. *„Miért mondasz engem jónak”* - Miért kérdőjelezte meg Jézus saját jóságát?
2. Jézus hangsúlyozta, hogy *„Senki sem jó, csak egy, az Isten.”* -Miért beszélt az egyetlen Istenről úgy, mint az **egyetlen** „jó”?
3. Miért zárta ki magát a jóságból, ha ő Isten?
4. Jézus kiemelte, hogy *„Ha pedig be akarsz menni az életre, tartsd meg a parancsolatokat”* - Miért nem parancsolta Jézus a kérdezőnek, hogy ahhoz, hogy belépjen az örök életbe, higgyen benne (Jézusban), mint Isten?
5. Jézus tanítása alapján nem elég megtartani a parancsolatokat az örök élethez?

Most olvassuk újra a Máté 19:16-17 verset, ahogy a másik Biblia fordításban olvashatjuk.

„**És ímé hozzá jövén egy ember, monda néki: Jó mester, mi jót cselekedjem, hogy örök életet nyerjek? Ő pedig monda néki: Miért mondasz engem jónak? Senki sem jó, csak egy, az Isten. Ha pedig be akarsz menni az életre, tartsd meg a parancsolatokat.**”

**(Károli Gáspár)**

„**Egy alkalommal odalépett hozzá valaki, és megkérdezte tőle: »Mester, mi jót kell tennem, hogy eljussak az örök életre?« Így felelt neki: »Miért kérdezel engem a jó felől? Csak egyvalaki jó. Ezért, ha el akarsz jutni az örök életre, tartsd meg a parancsokat.«”**

**(Szent István Társulat)**

Hogy könnyűvé tegyük az összehasonlítást, itt van Jézus kétféle válasza:

Az egyik változat szerint mai magyar nyelven Jézus azt kérdezte:

1. **Miért MONDASZ ENGEM JÓNAK?**

A másik változat szerint azonban Jézus azt mondta:

1. **Miért KÉRDEZEL ENGEM A JÓ FELŐL?**

Őszintén hasonlítsátok össze Jézus kérdését a két különböző Biblia fordításban. ***Ugyanaz a jelentésük? Lehet mindkettő helyes?***

Ha visszamegyünk a legfontosabb kérdésre: *„Isten-e Jézus?”*, azt hiszem, hogyha Jézus Isten vagy Isten része lenne, a logikus válasza az lenne, hogy elfogadja, ahogyan a kérdező hívta őt (vagyis: „jó Mester”).

Az értelmes gondolkodás és a logika szerint **Isten jó**. Ha Jézus Isten vagy Isten része (a szentháromság része) lenne, akkor MINDENKÉPPEN JÓ LENNE! Nem értesz egyet?

Feltehetően a lehetségesen elvárható válaszok, amelyeket Jézus mondana a fiatalembernek, aki „jó mesternek” hívta őt, a következők lehetnének:

1. „Természetesen, én jó vagyok, mert én vagyok Isten.”
2. „Igazad van. Én jó vagyok”
3. Vagy legalább, ha elismeri, hogy ő mindenképpen jó, mivel ő Isten vagy Isten megtestesülése, Jézus úgy is válaszolhatott volna az embernek, hogy nem veszi figyelemben az ember szavait és csak azt mondja:

**„ha el akarsz jutni az örök életre, tartsd meg a parancsokat.”**

Azonban meglepő módon az ember szavaira, aki „jó mesternek” hívta őt, valami váratlan dologgal felelt! Tagadta, hogy jó, és azon gondolkozott: „Miért mondasz engem jónak?”

Saját jósága letagadása helyett nem lenne Jézus számára értelmesebb, hogy megragadja ezt az alkalmat, és elismerje, hogy ő valóban jó, mivel ő Isten vagy Isten megtestesülése, ha valóban ez a helyzet? Miért beszélt az **egyedüli igaz Istenről, anélkül, hogy kinyilvánítaná saját „jó” istenségét**? Elrejtette volna az igazságot magáról a kérdező elől?

**„Az pedig az örök élet, hogy megismerjenek téged, az egyedül igaz Istent, és a kit elküldtél, a Jézus Krisztust.”** **[János 17:3 – Károli Gáspár]**

Ebben a versben Jézus ismét megkülönbözteti magát az **EGYEDÜL** igaz Istentől! Az egyetlen igaz Isten az, Aki megteremtette és elküldte Jézust. ***Tehát ki az, aki rendelkezik a teljes fennhatósággal a parancs és az elküldés terén? Az EGYEDÜL igaz Isten vagy Jézus?***

**„Mert egy az Isten, egy a közbenjáró is Isten és emberek között, az ember Krisztus Jézus”** **[1 Timóteus 2:5 – Károli Gáspár]**

Ez a vers két fontos tényt említ: 1. ***egy Isten***, és 2. ***egy közbenjáró*** (Jézus). Jézust úgy jellemzik: *„az ember”*. A vers nem nevezi őt „az Isten Jézus Krisztusnak”. Valójában a Biblia **sehol** sem mondja, hogy Jézus Isten!

Hogy tovább tárgyaljuk és megválaszoljuk a kérdést, ***hogy Jézus Isten vagy Isten része-e,*** olvassuk el figyelmesen, kritikusan és elfogulatlanon a következő részeket, amelyek a Máté 4:1-10 versek között vannak:

**„Akkor Jézus viteték a Lélektől a pusztába, hogy megkisértessék az ördögtől. És mikor negyven nap és negyven éjjel böjtölt vala, végre megéhezék.(…) Ismét vivé őt az ördög egy igen magas hegyre, és megmutatá néki a világ minden országát és azok dicsőségét. És monda néki: Mindezeket néked adom, ha leborulva imádsz engem.”**

*Ezek a versek elindítanak bennünk*

*kérdéseket vagy gondolatokat?*

Hadd osszam meg veletek azokat a kérdéseket és gondolatokat, amelyek bennem felmerültek a fenti verseket olvasva:

1. A Biblia azt mondja: **„Jézus viteték a Lélektől a pusztába(...)”** Vajon kinek van több fennhatósága és hatalma: Jézusnak vagy a Léleknek? Miért nem vezette Jézus magát a sivatagba, ha ő Isten volt? Istennek szüksége van arra, hogy vezesse őt valaki?
2. A fenti versek tanítására alapozva a sátán megkísértette Jézust, akit egyes keresztények Istennek tekintenek. Az egyszerű és logikus kérdés itt a következő: ***Istent meg lehet kísérteni?***

Ugyanez a Biblia mondja nekünk, hogy Istent nem lehet megkísérteni! Ezt Jézus maga mondja ugyanebben a kísértés-történetben. Jakab, Jézus testvére is azt mondta:

**„(…)Isten gonoszsággal nem kísérthető, ő maga pedig senkit sem kísért.”** **[Jakab 1:13 – Károli Gáspár]**

1. A Biblia elmondja nekünk, hogy **„És mikor negyven nap és negyven éjjel böjtölt vala, (Jézus) végre megéhezék.”**Gondoljuk ezt végig együtt:
2. Isten böjtöl?
3. Kinek böjtölt Jézus? Önmagának, mint Isten, vagy valakinek, aki nagyobb nála?
4. Isten érez éhséget vagy szomjúságot?
5. „Jézus megkísértésének” történetében felfedezzük, hogy a sátán vitte és irányította Jézust! Ezt a sátán az ember Jézussal vagy az Isten Jézussal tette? Ha a sátán ezt tette Jézussal, az emberrel, annak mi az értelme? És ha a sátán ezt Jézussal, az Istennel tette, Istent lehet kísérteni, elvinni és irányítani? Emlékezzünk Jakab szavaira: **„Isten gonoszsággal nem kísérthető, ő maga pedig senkit sem kísért.”**

A Jézus és a sátán közötti párbeszéd végén a sátán azt mondja Jézusnak, hogy **„Mindezeket néked adom, ha leborulva imádsz engem”**. Jézus azt mondja a sátánnak: **„Az Urat, a te Istenedet imádd, és csak néki szolgálj. ”** **[Máté 4:10 – Károli Gáspár]**

Felteszem, ha Jézus Isten megtestesülése lett volna, egyszerűen a következő választ adta volna: „Nem, sátán. **Neked** kell leborulnod és **engem** kell imádnod, mert én vagyok a te Istened!” Ehelyett a fenti írás szerint arról beszélt, hogy az **EGYETLEN** igaz Istent kell imádni.

Másrészt a történetből a következőket tanulhattuk meg:

1. A sátán **LÁTTA** Jézust
2. A sátán **BESZÉLT** Jézushoz
3. A sátán **HALLOTTA** Jézust
4. A sátán **ELVITTE** Jézust
5. A sátán **MUTATOTT** dolgokat Jézusnak.

(Javaslom Jézus megkísértésének egész történetét elolvasni a Máté 4:1-10 versekben.)

A Biblia azonban hangsúlyozza, hogy **ISTENT NEM LEHET LÁTNI VAGY HALLANI.**

**„a kit az emberek közül senki nem látott, sem nem láthat”[1 Timóteus 6:16 – Károli Gáspár]**

**„Sem hangját nem hallottátok soha, sem ábrázatát nem láttátok.”[János 5:37 – Károli Gáspár]**

**„Az örökkévaló királynak pedig, a halhatatlan, láthatatlan, egyedül bölcs Istennek tisztesség és dicsőség örökkön örökké!  Ámen.”** **[1 Timóteus 1:17 – Károli Gáspár]**

Emellett, mielőtt befejezzük ezt a részt, hadd tegyem fel a következő kérdést: Jézus földi életében **az ő családja, népe és követői nem látták és hallották őt?**

Ezért a fenti Isten-leírás alapján **Jézus nem lehet Isten**. Nem ez az ésszerű és a logikus? Mi akkor az igazság? Gondolkozzunk el rajta!

**Most folytassuk a többi kritikus kérdés megtárgyalásával.**

? ? ?

1. **Az Atyaisten, a Fiúisten és a Szentlélek Isten EGYENLŐEK?**
2. **A Fiúisten (Jézus) EGYENLŐ az Atyaistennel?**
3. **A Fiúisten (Jézus) EGYENLŐ a Szentlélek Istennel?**

**Egyenlőek?**

**Nézzük meg, mit mond maga Jézus:**

1. **„az én Atyám nagyobb nálamnál.” [János 14:28 – Károli Gáspár]**
2. **„Az én Atyám, a ki azokat adta nékem, nagyobb mindeneknél.” [János 10:29 – Károli Gáspár]**
3. **„Az én tudományom nem az enyém, hanem azé, a ki küldött engem.” [János 7:16 – Károli Gáspár]**
4. **„Én semmit sem cselekedhetem magamtól; amint hallok, úgy ítélek, és az én ítéletem igazságos; mert nem a magam akaratát keresem, hanem annak akaratát, a ki elküldött engem, az Atyáét.” [János 5:30 – Károli Gáspár]**
5. **„Arról a napról és óráról pedig senki semmit sem tud, sem az égben az angyalok, sem a Fiú, hanem csak az Atya.” [Márk 13:32 – Károli Gáspár]**
6. **„Még a ki az ember Fia ellen szól, annak is megbocsáttatik; de a ki a Szent Lélek ellen szól, annak sem ezen, sem a más világon meg nem bocsáttatik.” [Máté 12:32 – Károli Gáspár]**

***Miután elolvastuk ezeket az egyértelmű kijelentéseket és sok más mondását Jézusnak, mire jutunk következtetésként?***

Jézus őszinte és világos tanúságtétele alapján, hogy az egyetlen igaz Isten (az Atya) nagyobb nála és nagyobb a Szentléleknél, és hogy amit tanít, az nem az övé, hogy ő és a Szentlélek nem tudnak semmit az utolsó napról, hogy ő nem tehet semmit magától, az őszinte igazságkeresőnek el kell fogadnia, amit Jézus mond magáról, és nem teheti őt Istenné vagy Istennel egyenlővé!

**Tárgyaljunk meg egy másik jelentős kérdést.**

**?**

1. **Jézus Isten egyetlen fia?**

Vegyük a választ a Bibliából:

**„Ádámé, ez pedig az Istené.”** **[Lukács 3:38 – Károli Gáspár]**

**„Elsőszülött fiam az Izráel.”** **[Exodus 4:22 – Károli Gáspár]**

**„Az Úr végzését hirdetem; Ő így szólt hozzám: „A Fiam vagy, ma adtam neked életet.”** **[Zsoltárok 2:7 – Szent István]**

Tehát a Biblia szerint az Atya kijelenti, hogy Dávid szintén az ő nemzett Fia (nagy F-el).

**„Boldogok, akik békét teremtenek, mert ők Isten fiainak neveztetnek.”** **[Máté 5:9 – Magyar Bibliatársulat]**

Ha utána megyünk az *„Isten fia”* címnek a Bibliában, sok „Isten fiát” találhatunk, tehát Jézus nem az egyetlen fiú.

Következtetésként levonhatjuk, hogy a Biblia az *„Isten fia”* kifejezést **képletesen** használja olyan értelemben, hogy jámbor, becsületes, kiválasztott, vagy Isten-tudatos.

**EZ ELVEZET MINKET A KÖVETKEZŐ KULCSFONTOSSÁGÚ KÉRDÉSHEZ, AMIT FEL KELL TENNÜNK:**

1. **Ki volt tehát Jézus?**

Miután megtárgyaltuk, hogy a Bibliából származó bizonyítékok szerint **Isten Egy, NEM HÁROM, hogy Jézus nem Isten és nem Isten része, hogy ő nem egyenlő Istennel, és nem Isten fia szó szerinti értelemben**, fel kell tennünk a kérdést: akkor *ki volt Jézus?*

* ***Jézus az ember***

A Bibliában számos hely van, ahol Jézusról mint „emberről” vagy „emberfiáról” beszélnek. Itt néhány ilyet idézünk:

**„Izraelita férfiak, halljátok meg e beszédeket: A názáreti Jézust, azt a férfiút, a ki Istentől bizonyságot nyert előttetek erők, csudatételek és jelek által, melyeket ő általa cselekedett Isten ti köztetek, a mint magatok is tudjátok.”** **[Ap. Csel. 2:22 – Károli Gáspár]**

Ezt Péter mondta, Jézus kedves barátja és követője, aki közelről tapasztalta az eseményeket.

**„Eljött az embernek Fia, a ki eszik és iszik,(…)” [Máté 11:9 – Károli Gáspár]**

**„Bizonnyal ez ama Próféta!” [János 7:40**

**„Ám de meg akartok engem ölni, olyan embert, a ki az igazságot beszéltem néktek, a melyet az Istentől hallottam.”** **[János 8:40 – Károli Gáspár]** (Néhány Biblia nem tartalmazza ezt a verset! *Nézzétek meg a saját Bibliátokat!*)

Életének kritikus pillanatában Jézus kijelentette, hogy ő „egy ember”. Miért nem mondta világosan és nyíltan: *„Ti meg akartok ölni engem, a megtestesült* ***Istent****, aki elmondta az igazságot.”* Lehetséges, hogy elrejtette az igazságot?

* ***Jézus a Próféta***

**„Ez Jézus, a galileai Názáretből való próféta.”** **[Máté 21:11 – Károli Gáspár]**

**„Monda pedig (Jézus): Bizony mondom néktek: Egy próféta sem kedves az ő hazájában.” [Lukács 4:24 – Károli Gáspár]**

**„Bizony, bizony mondom néktek: A szolga nem nagyobb az ő Uránál; sem a követ nem nagyobb annál, a ki azt küldte.” [János 13:16 – Károli Gáspár]**

**„Bizonnyal ez ama próféta, a ki eljövendő vala a világra.” [János 6:14 – Károli Gáspár]**

**„Názáretbeli Jézuson, ki próféta vala” [Lukács 24:19 – Károli Gáspár]**

Ez csupán néhány bibliai vers, amely megmutatja, hogy **Jézus az egyetlen igaz Isten küldötte és prófétája volt! Tehát ismételten azt kell mondanunk, hogy a Bibliában sehol nem nevezik Istennek.**

***Végső kritikus és jelentőségteljes információ Jézusról:***

**„Ki az ő testének napjaiban könyörgésekkel és esedezésekkel, erős kiáltás és könnyhullatás közben járult ahhoz, a ki képes megszabadítani őt a halálból, és meghallgattatott az ő istenfélelméért.”** **[Zsidók 5:7 – Károli Gáspár]**

***Milyen következtetéseket tudunk levonni a fent idézett bibliai szövegekből?***

**Következtetés**

A Biblia fenti szövegeinek üzenete, hogy csak egyetlen Isten van.

**„csak én vagyok. Előttem nem lett isten, és utánam sem lesz! Én, vagyok az ÚR, rajtam kívül nincs szabadító.”** **[Ézsaiás 43:10-11 – Magyar Bibliatársulat]**,

**„az ÚR, a te Istened, féltőn szerető Isten vagyok!”** **[Exodus 20:5 – Magyar Bibliatársulat]**

A Bibliában hasonló kijelentések százait találhatjuk, azzal a néhánnyal szemben, amelyek ezeknek ellentmondanak (vegyük figyelembe a következtetések utáni jegyzeteket).

A visszatérő motívum mindig az, hogy Jézus az egyetlen igaz Isten prófétája, Aki teremtette Jézust, teremtett mindannyiunkat és az egész világot.

Igazságkereső utunk végéhez közeledve néhány olyan kérdéssel szeretnék elbúcsúzni tőletek, amelyeken érdemes elgondolkozni.

1. Nem érkezett el az ideje, hogy a dolgokat a helyükre tegyük?
2. Nem érkezett el az ideje annak, hogy Jézusnak megadjuk az őt megillető jogokat, mint ember és az egyetlen igaz Isten prófétája?
3. Nem érkezett el az ideje annak, hogy az egyetlen igaz Istenhez, a Teremtőhöz forduljunk egyedül imádatunkkal, mielőtt túl késő lenne (mielőtt meghalunk)?

**Megjegyzések:**

A Biblia-tudósok növekvő száma arra az álláspontra jutott, hogy Pál (**Kr. u. 5-ben született**!) volt az, aki lefektette a kereszténység fő hittételeit, ezek közt Jézus istenségét és istenfiúságát, az eredendő bűnt, a keresztre feszítést, Jézus vére általi megváltást, stb. E tudósok azt is széles körben elfogadják, hogy Pál leveleit a négy evangélium előtt írta, amelyeket később Pál hittételei és tanai befolyásoltak. Pál tanításai és Jézus eredeti üzenete között figyelemre méltó eltérést találhatunk ma Isten természetét illetően.

***Záró gondolat...***

***Miután figyelmesen és nyitott gondolkodással végigolvastuk ezt a könyvecskét, az igazság őszinte keresőjében a következő kérdések merülhetnek fel:***

***Mi akkor az igazság?***

***Ki az igaz Isten?***

***Mi az Ő igaz üzenete?***

***Referenciák:***

1. A Szent Biblia – Károli Gáspár fordítása
2. A Szent Biblia – Szent István Társulat fordítása
3. A Szent Biblia – Magyar Bibliatársulat Új Fordítású Bibliája

*Miután kritikusan elolvastátok e könyvecskét, szeretném hallani véleményeteket!*



[**WWW.ISLAMLAND**](http://www.islamland.com)**.COM**

